വീട്ടുമുറ്റത്ത് പിതാവിന്റെ കൈയിലിരുന്ന കുഞ്ഞിനെ തെരുവുനായ ആക്രമിച്ചു കൈക്കുഞ്ഞുമായി വീട്ടുമുറ്റത്ത് നില്ക്കുകയായിരുന്ന പിതാവിനെയും കുഞ്ഞിനെയും തെരുവുനായ കടിച്ചുവലിച്ചു. പത്തൊമ്ബതുകാരനായ വിദ്യാര്ഥിക്കും കടിയേറ്റു. വെള്ളിയാഴ്ച രാവിലെ എട്ടുമണിക്കാണ് സംഭവം. വീട്ടുമുറ്റത്ത് നില്ക്കുകയായിരുന്ന റസാഖിനെയും കുഞ്ഞിനെയും റോഡ് മുറിച്ചുകടന്നുവന്ന നായ ആക്രമിക്കുകയായിരുന്നു. അരിപ്ര പേരയില് അബ്ദുറസാഖ്, മകന് രണ്ടരവയസ്സുകാരന് അമീന് മുഹമ്മദ്, പെരിന്തല്മണ്ണ ഐ.ടി.ഐ. വിദ്യാര്ഥി അരിപ്ര കോലോതൊടി പ്രതുല് രാജ് 19 എന്നിവര്ക്കാണു കടിയേറ്റത്. മൂവരും ചികിത്സയിലാണ്. തെറിച്ചുവീണ കുഞ്ഞിനെ മാതാവ് ഓടിയെത്തി രക്ഷപ്പെടുത്തിയങ്കിലും പിതാവിനെ നായ വീണ്ടും ആക്രമിച്ചു. ആളുകള് ഓടിക്കൂടിയാണ് റസാഖിനെ രക്ഷിച്ചത്.The post വീട്ടുമുറ്റത്ത് പിതാവിന്റെ കൈയിലിരുന്ന കുഞ്ഞിനെ തെരുവുനായ ആക്രമിച്ചു first appeared on MalayalamExpressOnline.